# Hea koostööpartner!

Tervise- ja Heaolu Infosüsteemide Keskus teeb Teile käesolevaga ettepaneku esitada pakkumus riigihankes „Turvaprindi tarkvara uniFlow toe pikendus“.

# Üldised nõuded

* 1. Hanke eseme sisu ja spetsifikatsioon on kirjeldatud pakkumuskutses ja lisas tehniline kirjeldus.
	2. Pakkumuse esitamisega kinnitab pakkuja, et
		1. nõustub kõigi hanke alusdokumentides kirjeldatud tingimustega ja kohustub teostama hangitava töö hankija poolt kirjeldatud tingimustel. Alternatiivsete pakkumuste esitamine ei ole lubatav;
		2. tal on hankelepingu täitmiseks vajalikud intellektuaalse omandi õigused;
		3. pakkumus on jõus minimaalselt 90 kalendripäeva alates pakkumuste esitamise tähtajast;
		4. tema osas puuduvad RHS § 95 lg 1 sätestatud kõrvaldamise alused. Kui hankijale saavad sellised kõrvaldamise alused teatavaks, on hankijal õigus pakkuja menetlusest kõrvaldada ja sellise pakkujaga hankelepingut mitte sõlmida.
	3. Vajadusel märgib pakkuja, milline osa pakkumusest on tema ärisaladus. Kui pakkuja ei ole ärisaladust määranud, eeldab hankija, et pakkumuses ärisaladust ei sisaldu.
	4. Hankija avab pakkumused pakkumuste esitamise tähtaja saabumise järel ja kontrollib esmalt pakkumuste vastavust ja seejärel hindab vastavaid pakkumusi, tunnistades edukaks ühe hindamise tulemusena edukaima pakkuja.

# Vastavustingimused

* 1. Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.
	2. Hankija võib pakkujalt vastavuse tuvastamiseks küsida pakkumuse kohta täiendavaud selgitusi, millele pakkuja kohustub hiljemalt 3 tööpäeva jooksul vastama.
	3. Hankija võib vastavaks tunnistada pakkumuse, milles ei esine olulisi sisulisi kõrvalekaldumisi hankedokumentides esitatud tingimustest.
	4. **Pakkumuse osana tuleb esitada:**
		1. **täidetud maksumusvorm;**
		2. **tõend/kinnitus ainupakkuja kohta.**

# Pakkumuse hindamine

* 1. Hankija hindab vastavaks tunnistatud pakkumust. Kuivõrd tegemist on väljakuulutamiseta menetlusega, siis osutub edukaks vastavaks tunnistatud pakkuja.

# Pakkumuse tagasi lükkamine ja menetluse kehtetuks tunnistamine

* 1. Hankija lükkab tagasi ja jätab hindamata pakkumuse:
		1. mis ei vasta hankedokumentides esitatud ühele või mitmele tingimusele või pakkumusest või selgitustest ei ole võimalik üheselt tuvastada pakkumuse vastavust või pakkuja on esitanud tõele mittevastavaid andmeid;
		2. mis ei ole esitatud tähtaegselt.
	2. Hankija võib põhjendatud vajadusel omal algatusel hankemenetluse kehtetuks tunnistada. Põhjendatud vajaduseks võib olla eelkõige, kuid mitte ainult:
		1. vajadus lepingu eset olulisel määral muuta;
		2. menetluse läbiviimise aluseks olevad tingimused on oluliselt muutunud ja seetõttu osutub lepingu sõlmimine mittevajalikuks või võimatuks;
		3. menetluses ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia;
		4. hankija struktuurfondide vahenditest rahastatavale projektile otsustatakse rahastust mitte tagada.

# Pakkumuse esitamine

* 1. **Pakkumuse esitamise tähtaeg on 11.06.2024** **kell 10:00**.
	2. Pakkumuse palume esitada eesti keeles e-posti aadressilehanked@tehik.ee.
	3. Hanke alusdokumentide ja nendega seonduva lisainfo saamiseks palume pöörduda enne pakkumuste esitamise tähtaega Tervise ja Heaolu Infosüsteemide Keskuse poole aadressil hanked@tehik.ee**.**

**Pakkumuskutse lisad**

**Lisa 1**

**Maksumusvorm**

|  |  |
| --- | --- |
|  | **Kogumaksumus,** mis sisaldab kõiki tehnilises kirjelduses märgitud litsentsipikendusi märgitud perioodiks. |
| Hind käibemaksuta  |  |
| Hind koos käibemaksuga  |  |